**Τοποθέτηση του κάδου και κατάλληλα υλικά προς κομποστοποίηση**

Ο κάδος που θα διανεμηθεί, θα πρέπει να τοποθετηθεί σε μέρος του κήπου ή της αυλής, ώστε να ακουμπάει στο χώμα αλλά και να μην τον χτυπάει ο ήλιος ούτε να επηρεάζεται πολύ από τον αέρα.

Υλικά κατάλληλα για κομποστοποίηση :

√ Ξερά φύλλα και χόρτα

√ Λουλούδια που έχουν μαραθεί

√ Υπολείμματα από φρούτα & λαχανικά (φλούδες)

√ Χώμα από την αλλαγή των γλαστρών

√ Πριονίδια και ροκανίδια από τυχόν κοπή ξύλων ή δέντρων

√ Στάχτη από ξύλα

√ Τσόφλια αυγών (σπασμένα κατά προτίμηση)

√ Φύλλα τσαγιού / κατακάθια καφέ

√ Λαχανικά από την κουζίνα ( φλούδες από ντομάτες, μαρούλια, πατάτες, λάχανα, κρεμμύδια, χόρτα κτλ)

√ Σαλάτες στραγγισμένες από λάδια

Ακατάλληλα υλικά για κομποστοποίηση :

× Κόκαλα & υπολείμματα φαγητού

× Χάρτινα, μεταλλικά, γυάλινα, πλαστικά αντικείμενα

× Κόκαλα από κρέας & ψάρι

× Γαλακτοκομικά είδη

× Χημικά, μπαταρίες, φάρμακα, μπογιές

× Άρρωστα φυτά

× Πευκοβελόνες σε μεγάλες ποσότητες

× Κοπριές από κατοικίδια ζώα

***Συμβουλές για επιτυχή δημιουργία του κόμποστ.***

► Όλα τα υλικά που χρησιμοποιούνται θα πρέπει να είναι στην ίδια περίπου αναλογία, όπως επίσης και να γίνεται καλός αερισμός του υλικού μέσα στον κάδο.

► Η σωστή υγρασία του μίγματος καθ όλο τον χρόνο, και ιδιαίτερα το καλοκαίρι είναι απαραίτητη (το βρέχουμε αν παρατηρηθεί ότι είναι ξηρό)

► Σωστή αναλογία από πράσινα (χλωρά φύλλα και χόρτα) και καφέ υλικά (κλαδιά, ροκανίδια, ξερά χόρτα και φύλλα ).